Shavkat Mirziyoyev O‘zbekistonning Birinchi Prezidenti Islom Karimov qabrini ziyorat qildi

Shavkat Mirziyoyev Samarqandga safari chog‘ida O‘zbekistonning Birinchi Prezidenti Islom Karimov qabrini ziyorat qildi.

Marhumning haqiga Qur’on tilovat etildi.
O‘tganlarni yaxshi amallari bilan eslash, ruhlarini shod etish muqaddas qadriyatlarimizdandir. Ulamolar bilan suhbatda Islom Karimovning ana shunday insoniy fazilatlari yodga olindi.

“Islom aka kamtar inson edilar. Bu maqbara ham o‘zlariga munosib bo‘lgan. Bu yerga mehr berganmiz. Birinchi Prezidentimiz boshlagan ishlarni davom ettiryapmiz. Ruhlari shod bo‘lsin, ilohim”, – dedi Shavkat Mirziyoyev.

Allohdan yurtimizga tinchlik-farovonlik, o‘zbek xalqiga salomatlik tilab duo qilindi.
Bundan avval Shavkat Mirziyoyev O‘zbekiston xalqini Ramazon oyi bilan tabriklagani, Imom Buxoriy yodgorlik majmuasini kengaytirish bo‘yicha amalga oshirilayotgan ishlarni ko‘zdan kechirgani hamda Samarqanddagi turizm markazini borib ko‘rgani haqida xabar qilingandi.